Зәки абый Сәрвәров җәмәгать эшләренә актив катнашкан. Колхозда җәмәгать эшләрен дөрес оештыручы, пропагандист, ялкынлы агитатор булган. 1947-50нче елларда Молотов исемендәге (Такталачык) колхозда, 1950-1973нче елларда "Маяк" колхозында башлангыч партия оешмасы секретаре булып эшләгән. Хезмәт  ветераны гына булмаган ул. Ул- Бөек Ватан сугышында иң беренче көннән иң соңгы көнгә кадәр катнашкан. Смоленск, Мәскәү, Калуга, Витебскины үтеп, сугышны Чехословакиядә тәмамлаган. 1940нчы елның октябрендә Совет Армиясенә хезмәткә алынып, аннан 1946нчы елның октябрендә генә кайткан.